CELEX: 22003D0080
Language: hr
Date: 2003-06-20 00:00:00
Title: Odluka Zajedničkog odbora EGP-a br. 80/2003 od 20. lipnja 2003. o izmjeni Priloga XI. (Telekomunikacijske usluge) Sporazumu o EGP-u

11/Sv. 97
            
            
               HR
            
            
               Službeni list Europske unije
            
            
               51
            
         22003D0080
   
               L 257/31
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 80/2003
   od 20. lipnja 2003.
   o izmjeni Priloga XI. (Telekomunikacijske usluge) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XI. Sporazumu je izmijenjen Odlukom Zajedničkog odbora EGP-a br. 168/2002 od 6. prosinca 2002. (1).
            
         
               (2)
            
            
               Direktiva 2002/58/EZ Europskog parlamenta i Vijeća od 12. srpnja 2002. o obradi osobnih podataka i zaštiti privatnosti u području elektroničkih komunikacija (Direktiva o privatnosti i elektroničkim komunikacijama) (2), treba se unijeti u Sporazum.
            
         
               (3)
            
            
               Direktivom 2002/58/EZ ukida se od 31. listopada 2003. Direktiva 97/66/EZ Europskog parlamenta i Vijeća od 15. prosinca 1997. (3) koja je ugrađena u Sporazum i koju prema tome treba ukinuti na temelju Sporazuma,
            
         ODLUČIO JE:
   Članak 1.
   Prilog XI. Sporazumu izmjenjuje se:
   
               1.
            
            
               Iza točke 5.(h) (Direktiva 2000/31/EZ Europskog parlamenta i Vijeća), umeće se sljedeća točka:
               
                           „5.(ha).
                        
                        
                           
                              32002 L 0058: Direktiva 2002/58/EZ Europskog parlamenta i Vijeća od 12. srpnja 2002. o obradi osobnih podataka i zaštiti privatnosti u području elektroničkih komunikacija (Direktiva o privatnosti i elektroničkim komunikacijama) (SL L 201, 31.7.2002., str. 37.).
                        
                     Odredbe ove Direktive, za potrebe ovog Sporazuma, vrijedit će sa sljedećim prilagodbama:
               
                           (a)
                        
                        
                           u članku 1. stavku 3. riječi „Ugovor o osnivanju Europske zajednice” zamjenjuju se riječima „Sporazum Europskoga gospodarskoga prostora”;
                        
                     
                           (b)
                        
                        
                           u članku 15. stavku 1. riječi „opća načela prava Zajednice, uključujući ona iz članka 6. stavka 1. i stavka 2. Ugovora o Europskoj uniji” mijenjaju se riječima „opća načela prava Europskoga gospodarskoga prostora.”
                        
                     Postupci za pridruživanje Lihtenštajna, Islanda i Norveške u skladu s člankom 101. Sporazuma:
               Osoba, koju svaka država EFTA-e imenuje za to da sudjeluje kao promatrač na sastancima radne skupine za zaštitu pojedinaca s obzirom na obradu osobnih podataka, može pod istim uvjetima određenim u točki 5.(e) (Direktiva 95/46/EZ Europskog parlamenta i Vijeća), također sudjelovati na sastancima i kad radna skupina za zaštitu pojedinaca s obzirom na obradu osobnih podataka obavlja zadaće utvrđene člankom 30. Direktive 95/46/EZ Europskog parlamenta i Vijeća, s obzirom na pitanja obuhvaćena ovom Direktivom, to jest na zaštitu temeljnih prava i sloboda i legitimnih interesa u području elektroničkih komunikacija.”
            
         
               2.
            
            
               Tekst točke 5.(f) (Direktiva 97/66/EZ Europskog parlamenta i Vijeća) briše se od 31. listopada 2003.
            
         Članak 2.
   Tekstovi Direktive 2002/58/EZ na islandskom i norveškom jeziku, koji će se objaviti u Dopuni Europskoga gospodarskoga prostora Službenom listu Europske unije, vjerodostojni su.
   Članak 3.
   Ova Odluka stupa na snagu 21. lipnja 2003. pod uvjetom da su Zajedničkom odboru Europskoga gospodarskoga prostora dostavljene sve notifikacije na temelju članka 103. stavka 1. Sporazuma (4).
   Članak 4.
   Ova će se Odluka objaviti u odjeljku i Dopuni Europskoga gospodarskoga prostora Službenom listu Europske unije.
   
      Sastavljeno u Bruxellesu 20. lipnja 2003.
      
         
            Za Zajednički odbor EGP-a
         
         
            Predsjednik
         
         P. WESTERLUND
      
   
   
      (1)  SL L 38, 13.2.2003., str. 30.
   
      (2)  SL L 201, 31.7.2002., str. 37.
   
      (3)  SL L 24, 30.1.1998., str. 1.
   
      (4)  Ustavni zahtjevi su navedeni.